ᱚᱵᱷᱤᱥᱮᱠ ᱵᱚᱪᱚᱱ

ᱚᱵᱷᱤᱥᱮᱠ ᱵᱚᱪᱚᱱ (ᱡᱟᱱᱟᱢ ᱕ ᱯᱷᱮᱵᱽᱨᱩᱭᱟᱨᱤ ᱑᱙᱗᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱟᱠᱴᱚᱨ ᱟᱨ ᱯᱨᱚᱰᱭᱩᱥᱚᱨ ᱠᱟᱱᱟᱭ ᱱᱩᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱠᱚᱨᱮ ᱠᱟ.ᱢᱤᱭᱟ ᱾ ᱱᱩᱭ ᱫᱚ ᱵᱚᱪᱚᱱ ᱜᱷᱟᱨᱚᱸᱡᱽ ᱨᱤᱱᱤᱡ ᱦᱚᱯᱚᱱ ᱞᱮᱠᱟᱛᱮ ᱱᱩᱭ ᱟᱡ ᱵᱟᱵᱟ ᱫᱚ ᱚᱢᱤᱛᱟᱵᱽ ᱵᱚᱪᱚᱱ ᱟᱨ ᱮᱸᱜᱟᱛ ᱫᱚ ᱡᱚᱭᱟ ᱵᱚᱪᱚᱱ ᱠᱟᱱᱟᱭ ᱾

᱒᱐᱐᱐ ᱥᱟ.ᱦᱤᱛ ᱨᱮ ᱚᱵᱷᱤᱥᱮᱠ ᱫᱚ ᱡᱮ.ᱯᱤ. ᱫᱚᱛᱛᱚᱼᱟᱜ ᱣᱟᱨ ᱯᱷᱤᱞᱢ ᱨᱤᱯᱷᱭᱩᱡᱽ ᱠᱷᱚᱱ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱮ ᱮᱦᱚᱵ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱢᱤᱫ ᱰᱚᱡᱚᱱ ᱠᱷᱚᱱ ᱡᱟ.ᱥᱛᱤ ᱯᱷᱤᱞᱢ ᱨᱮ ᱠᱟ.ᱢᱤᱠᱮᱫ ᱨᱮᱦᱚᱸ ᱡᱷᱚᱛᱚ ᱜᱮ ᱠᱚᱢᱚᱨᱥᱤᱭᱟᱞ ᱯᱷᱮᱞᱭᱩᱨ ᱢᱮᱱᱛᱮ ᱥᱟ.ᱵᱤᱛ ᱞᱮᱱᱟ ᱾ ᱛᱚᱵᱮ ᱚᱵᱷᱤᱥᱮᱠ ᱟᱜ ᱯᱩᱭᱞᱩ ᱠᱚᱢᱚᱨᱥᱤᱭᱟᱞ ᱥᱚᱠᱥᱮᱥ ᱯᱷᱤᱞᱢ ᱞᱮᱠᱟᱛᱮ ᱒᱐᱐᱔ ᱨᱮᱭᱟᱜ ᱟᱠᱥᱚᱱ ᱯᱷᱤᱞᱢ ᱫᱷᱳᱢ ᱟᱨ ᱨᱚᱱ ᱮᱢᱟᱱ ᱠᱟᱱ ᱛᱟᱭᱟ ᱾ ᱱᱚᱶᱟ ᱯᱷᱤᱞᱢ ᱠᱚᱨᱮ ᱥᱚᱠᱥᱮᱥ ᱟᱨ ᱯᱷᱮᱞᱭᱩᱨ ᱛᱟᱞᱟ ᱨᱮ ᱱᱩᱭ ᱟᱡᱟᱜ ᱡᱤᱭᱚᱱ ᱰᱟᱦᱟᱨ ᱵᱚᱫᱚᱞ ᱞᱮᱫ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱛᱮ ᱱᱩᱭ ᱰᱨᱟᱢᱟ ᱯᱷᱤᱞᱢ ᱭᱩᱵᱚ (᱒᱐᱐᱔), ᱥᱚᱨᱠᱟᱨ (᱒᱐᱐᱕), ᱟᱨ ᱠᱚᱵᱷᱤ ᱚᱞᱵᱤᱫᱟ ᱱᱟ ᱠᱮᱦᱱᱟ (᱒᱐᱐᱖), ᱠᱚᱨᱮ ᱠᱟ.ᱢᱤ ᱠᱮᱫᱟᱭ ᱾ ᱚᱱᱟ ᱠᱷᱟ.ᱛᱤᱨ ᱱᱩᱭ ᱞᱮᱛᱟᱲ ᱛᱮ ᱯᱮ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱥᱚᱯᱚᱨᱴᱤᱝ ᱟᱠᱴᱚᱨ ᱥᱤᱨᱯᱷᱟ. ᱧᱟᱢ‌ ᱞᱮᱫᱟᱭ ᱾ ᱒᱐᱐᱗ ᱥᱟ.ᱦᱤᱛ ᱨᱮ ᱱᱩᱭ ᱫᱷᱤᱨᱩᱵᱟᱭᱤ ᱚᱢᱵᱟᱱᱤ-ᱟᱜ ᱠᱟ.ᱦᱱᱤ ᱞᱮᱠᱟᱛᱮ ᱜᱚᱲᱦᱚᱱ ᱞᱮᱱ ᱢᱚᱬᱤ ᱨᱚᱛᱱᱚᱢ-ᱟᱜ ᱰᱨᱟᱢᱟ ᱯᱷᱤᱞᱢ ᱜᱩᱨᱩ ᱨᱮ ᱠᱟ.ᱡᱤ ᱞᱮᱫᱟᱭ, ᱡᱟᱦᱟᱸ ᱫᱚ ᱟᱭᱢᱟ ᱦᱤᱴ ᱞᱮᱱ ᱛᱟᱭᱟ ᱟᱨ ᱱᱚᱶᱟ ᱞᱟ.ᱜᱤᱱ ᱱᱤᱭ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱥᱤᱨᱯᱷᱟ. ᱞᱟ.ᱜᱤᱱ ᱮ ᱵᱟᱪᱷᱚᱱ ᱞᱮᱱᱟᱭ ᱾

ᱟᱨ ᱦᱚᱸ ᱚᱵᱷᱤᱥᱮᱠ ᱫᱚ ᱠᱚᱢᱚᱨᱥᱤᱭᱟᱞ ᱥᱚᱠᱥᱮᱥ ᱰᱨᱟᱢᱟ ᱟᱨ ᱠᱚᱢᱮᱰᱤ ᱯᱷᱤᱞᱢ ᱠᱚᱨᱮ ᱞᱤᱰᱤᱝ ᱟᱨ ᱥᱚᱯᱚᱨᱴᱤᱝ ᱨᱳᱞ ᱠᱚᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱡᱮᱢᱚᱱ, ᱵᱚᱱᱴᱤ ᱚᱨ ᱵᱚᱵᱽᱞᱤ (᱒᱐᱐᱕), ᱥᱚᱨᱠᱟᱨ (᱒᱐᱐᱕),   ᱵᱽᱞᱩᱯᱷᱢᱟᱥᱴᱚᱨ! (᱒᱐᱐᱕), ᱠᱚᱵᱷᱤ ᱚᱞᱵᱤᱫᱟ ᱱᱟ ᱠᱮᱦᱱᱟ (᱒᱐᱐᱖), ᱜᱩᱨᱩ (᱒᱐᱐᱗),  ᱡᱷᱳᱢ ᱵᱚᱨᱟᱵᱚᱨ ᱡᱷᱳᱢ (᱒᱐᱐᱗), ᱫᱳᱥᱛᱟᱱᱟ (᱒᱐᱐᱘), ᱫᱚᱢ ᱡᱟᱨᱳ ᱫᱚᱢ (᱒᱐᱑᱑), ᱵᱳᱞ ᱵᱚᱪᱚᱱ (᱒᱐᱑᱒), ᱦᱮᱯᱤ‌ᱱᱭᱩ ᱭᱮᱨ (᱒᱐᱑᱔), ᱟᱨ ᱦᱟᱣᱩᱥᱯᱷᱩᱞ 3 (᱒᱐᱑᱖) ᱣᱢᱟᱱ ᱠᱚ ᱾ ᱚᱵᱷᱤᱥᱮᱠ-ᱟᱜ ᱡᱟ.ᱥᱛᱤ ᱠᱟ.ᱣᱰᱤ ᱠᱷᱮᱢᱟᱣ ᱟᱠᱟᱫ ᱯᱷᱤᱞᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱫᱷᱳᱢ (᱒᱐᱐᱔), ᱫᱷᱳᱢ 2 (᱒᱐᱐᱖), ᱟᱨ ᱫᱷᱳᱢ 3 (᱒᱐᱑᱓) ᱮᱢᱟᱱ ᱥᱤᱨᱤᱡᱽ ᱠᱚ ᱾ 

ᱱᱩᱭ ᱯᱮᱭᱟ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱥᱟᱶᱛᱮ ᱒᱐᱐᱙ ᱥᱟ.ᱦᱤᱛ ᱨᱮ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱥᱤᱨᱯᱷᱟ. ᱯᱟ (᱒᱐᱐᱙) ᱯᱷᱤᱞᱢ ᱦᱚᱛᱮᱛᱮ ᱧᱟᱢ ᱞᱮᱫᱟᱭ ᱟᱨ ᱱᱚᱶᱟ ᱫᱚ ᱵᱮᱟᱴ ᱯᱷᱤᱭᱮᱪᱚᱨ ᱯᱷᱤᱯᱢ ᱤᱱ ᱦᱤᱱᱫᱤ ᱟᱫᱷᱟᱨ ᱛᱮ ᱧᱟᱢ ᱞᱮᱫ-ᱟ ᱾  ᱱᱚᱶᱟ ᱫᱚ ᱢᱤᱫ ᱠᱚᱢᱮᱰᱤ ᱰᱨᱟᱢᱟ ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱾ ᱒᱐᱐᱗ ᱥᱟ.ᱦᱤᱛ ᱨᱮ ᱱᱩᱭ ᱫᱚ ᱚᱭᱥᱣᱚᱨᱭᱟ ᱨᱟᱭ‌ᱥᱚᱶ ᱵᱟᱯᱞᱟ ᱞᱮᱱᱟᱭ, ᱱᱤᱛᱚᱜ ᱱᱩᱠᱤᱱ ᱨᱮᱱ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱦᱩᱭ ᱠᱟᱱ ᱛᱟ.ᱠᱤᱱᱟ ᱾

ᱯᱷᱤᱞᱢᱳᱜᱽᱨᱟᱯᱷᱤ

 ᱥᱟ.ᱠᱷᱭᱟ.ᱛ 

 ᱵᱟ.ᱲᱛᱤ ᱡᱚᱱᱚᱲ 



 Abhishek Bachchan on Bollywood Hungama

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ